கண்களுக்கே புலப்படாத வகையில், நுண் அளவில் இருக்கும் புல்லின் பூ முதல், மூன்று அடி அளவு பெரிதாக இருக்கும் ஒருவகை ஏரம் காட்டு மலர் வரை;  தினமும் பூத்துக் குலுங்கும் செம்பருத்தி முதல், ஆண்டுக்கு ஒருமுறை ஒரே இரவில் எல்லா மலர்களும் சேர்ந்திசை போல ஒருசேர மலரும் 'பென்னியோசெரஸ் கரேகி' (Peniocereus Greggii) எனும் கள்ளிச் செடி வரை; சுமார் பதினைந்து லட்சம் ரூபாய்க்கு ஏலம் போன, அரியவகை ரோஜா  மலர் முதல் சிறு குழந்தையை கொல்லும் அளவுக்கு விஷம் நிறைந்த ஒரு வகை அரளி மலர் வரை என, வகைவகையாக மலர்களின் உலகம் விரிந்து இருக்கிறது.